  Виталий Пронин Тулыс бусы ужъёс дорозь кыдёкын ай, но музъем ужасьёс уг бабо. Тани Алнаш ёросысь «Молодая гвардия» СПК-лэн трактор-машина возёнъя парказ тачыр поттыса ужало: мынэ тракторъёсты но мукет техникаез тупатон.Слесарьёс но механизаторъёс шуныт интыын тыршо, мастерской но автогараж газэн шунтӥсько. Вань душсы но.Техникаез тупатонлы кык бригада кылдытэмын. Огез тракторъёсын гинэ выре, мукетыз кизён но му небӟытон агрегатъёс бордын ужа. Тани слесарьёс Иван Ермаков но Вячеслав Соловьёв агрегатъёсты тупатъяло. Ужзэс соос ӟеч тодо, Иван гужем вылтӥ ужаз комбайнер луыса, Вячеслав ву киськан установкаын оператор вал.Гаражлэн кивалтӥсез Николай Крылов валэктэмъя, хозяйствоысь инженеръёс но механизаторъёс азе ужпум пуктэмын толалтэ вылтӥ вань тракторъёсты тупатыны. Сое быдэстозы, али ик угось 80 процентэз бусые потыны дась. Шунытгес нуналъёс вуыса, тупатъяны кутскозы пудо сиён дасян техникаез. Соку азбарын но ужъёс радъяськозы.Иван Аркашев Туспуктӥз Владимир  Беломорских Теги: Алнаш  